ગૌતમને પોતાના બાળલગ્ન અને બાલવધુ રમલી યાદ આવી. પણ ગૌતમનું મન હવે ગામડીયન રમલીમાં ક્યાંથી લાગવાનું જેણે શહેરની હાઈ-ફાઈ છોકરીઓ સાથે સમય વિતાવ્યો હોય. એણે નક્કી કર્યુ કે રમલીને બધું સાચું જણાવી બીજે એના લાયક છોકરા સાથે પરણી જવા મનાવી લેશે. ગૌતમ જ્યાં બધી વાતની ચોખવટ કરવાનું વિચારી રહ્યો હતો ત્યાં બીજી બાજુ રમલી માટે આ રાત એના અરમાનો, સ્વપ્નોને હકીકતમાં બદલવાની, પોતાના પતિ સાથે પહેલી રાત હતી. એણે પોતાના નાનકડાં ઓરડાને એની આવડત મુજબ સજાવ્યો હતો. દરવાજો ખૂલ્યો ને ગૌતમ અંદર આવ્યો.